Съдържание

# Фина настройка на довършването на думи в текстови документи

Ако харесвате факта, че LibreOffice автоматично довършва най-често използваните от вас думи, можете да прецизирате това поведение чрез допълнителни настройки. Ако желаете, можете да запишете текущия списък със събрани думи, за да бъде използван през следващата сесия.

За да настроите по-прецизно довършването на думи, изберете Инструменти - Настройки на Автокорекция - Довършване на думите и изберете една от следните настройки:

## За да се вмъква допълнителен знак за интервал

Отметнете Добавяне на интервал.

Интервалът се добавя, след като въведете първия знак на следващата дума след автоматично довършената. Не се добавя интервал, ако следващият знак е разделител, например точка или знак за нов ред.

## За да дефинирате клавиш за потвърждаване

Изберете клавиша за потвърждаване на предложената дума в списъка Приемане с.

## За да изберете минималния брой знаци

В полето Мин. дължина на дума задайте минималния брой знаци, които трябва да съдържа една дума, за да бъде включена в списъка.

## За да изберете областта на действие на събирането на думи

Изчистете полето При затваряне на документ думите от него се премахват от списъка.

Сега списъкът ще бъде валиден и за другите отваряни от вас документи. Когато затворите последния документ на LibreOffice, списъкът от думи се изтрива.

Ако отметнете полето, списъкът важи само докато текущият документ е отворен.

Ако желаете списъкът от думи да се запази и след края на текущия сеанс с LibreOffice, запишете го като документ, както е описано в следващия раздел.

## За да използвате списъка от думи за следващи сесии

Ако е включена автоматичната проверка на правописа, се събират само думи, разпознати като правилни.

Използвайте списъка от думи, за да започвате винаги с определен набор от технически термини за функцията за довършване на думи.

1. Отворете текстовия документ, съдържащ термините, които искате да използвате за довършването на думи.

   Функцията за довършване на думи събира думите.

2. Изберете всички или някои от думите в списъка.

3. Копирайте всички избрани думи в клипборда с CommandCtrl+C. Поставете съдържанието на клипборда в нов документ и го запишете, за да получите еталонен списък на събраните думи.

   По-късно можете да отворите този списък, така че думите да бъдат събрани автоматично и функцията за довършване на думи да започне с наготово дефиниран набор от думи.

Теми, свързани с показаната

Довършване на думи

Използване на довършването на думи