Съдържание

# Форматиране

С командите от това меню можете да форматирате оформлението и съдържанието на документа.

## Текст

Отваря подменю с команди за форматиране на текст.

## Разредка

Отваря подменю с команди за разредката на текста.

## Подравняване на текст

Служи за задаване на настройките за подравняване на текущия текстов абзац в контейнера му.

## Клониране на форматирането

Първо изберете текст или обект, после щракнете върху тази икона. След това щракнете върху друг текст или друг обект, за да приложите същото форматиране.

## Изчистване на прякото форматиране

Премахва прякото форматиране от селекцията.

## Изтъкване на прякото знаково форматиране

Изтъква прякото знаково форматиране, приложено в текста.

## Знак

Променя шрифта и шрифтовия формат на избраните знаци.

## Абзац

Променя формата на текущия абзац, например отстъпи и подравняване.

## Списъци

Отваря подменю с команди за създаване на списъци и работа с тях.

## Водачи и номерация

Добавя номерация или водещи символи към текущия абзац или към избрани абзаци и ви позволява да редактирате формата на номерацията или водещите символи.

## Теми

Можете да съчетаете настройки за цвят, шрифт и формат в една обща тема.

## Стил на страница

Задайте форматиращите стилове и оформлението за текущия стил за страници, включително бели полета, колонтитули и фон на страницата.

## Заглавна страница

Отваря диалог, в който можете да конструирате заглавна страница.

## Коментари

Когато са налице коментари, се показва диалоговият прозорец за знаци. Промените в шрифта и шрифтовото форматиране се прилагат върху всички коментари.

## Азиатско фонетично ръководство

Позволява ви да добавяте коментари до азиатски знаци като ръководство за произношение.

Тези команди са достъпни само ако е разрешена поддръжката за азиатски езици в LibreOffice - PreferencesИнструменти - Настройки - Езици и локали - Общи.

## Колони

Определя броя и оформлението на колоните в страница, рамка или раздел.

## Воден знак

Вмъква текст като воден знак във фона на текущия стил за страници.

## Раздели

Променя свойствата на зададените раздели в документа.

## Изображение

Отваря подменю с команди за работа с изображения.

## Текстово поле и фигура

Отваря подменю за редактиране свойствата на избраното текстово поле или фигура.

## Рамка и обект

Отваря подменю за създаване и премахване на връзки между рамки и за редактиране свойствата на избрана рамка.

## Име

Задава име на избрания обект, така че да можете бързо да го намирате в навигатора.

## Алтернативен текст

Присвоява текст и алтернативен текст на избрания обект. Тези текстове са налични като алтернативни етикети в документа за използване от инструментите за достъпност. Те са налични и като етикети за изображения, когато експортирате документа.

## Закотвяне

Показва настройките за закотвяне на избрания обект.

## Обтичане

Задайте начина, по който желаете да се излива текстът около даден обект. Можете също така да задавате разстоянието между текста и обекта.

## Подреждане

Променя реда на изобразяване на избрания обект или обекти.

## Завъртане или обръщане

Отваря подменю, с което можете да завъртите или обърнете огледално избрана фигура или изображение. Текстовите полета могат само да се завъртат.

## Групиране

Групира избраните обекти, така че да могат да бъдат местени и форматирани като един обект.